বঙ্গাব্দের প্রথম মাস হচ্ছে বৈশাখ, আর  খ্রিষ্টাব্দের প্রথম মাস হচ্ছে জানুয়ারি- এটা আমরা সবাই জানি। ইসলামী বা হিজরী বর্ষের প্রথম মাস হচ্ছে মুহররম। এই মুহররম মাস মুসলমানদের জন্য খুবই গুরুত্বপূর্ণ। এর কিছু কারণও আছে। আমাদের প্রিয় নবী ও রাসুল হযরত মুহম্মদ (সাঃ)-এর সময়ের আগেও এই মুহররম মাস ছিল খুব পবিত্র। এ মাসে যুদ্ধ করা ছিল পুরোপুরি নিষিদ্ধ।    আমরা তো এখন রমযান মাসে রোযা রাখি। কিন্তু রমযান মাসে রোযা ফরয হওয়ার আগে মুহররম মাসের দশ তারিখ রোযা রাখা ফরয ছিল। মুহররম মাসের দশ তারিখ অর্থাৎ দশম দিনকে আশুরা বলে। এ দিন মুসলমানদের মধ্যে যারা শিয়া,  তারা হযরত ইমাম হোসেন (রাঃ)-এর জন্য শোক করে। শিয়া হচ্ছে মুসলমানদের মধ্যে একটি সম্প্রদায়। এবার বুঝেছিস আশুরা কি?